NaiveNeuron/SloPal huggingface dataset:
P. Dubravay, poslanec: (2008-12-03):
Národná rada Slovenskej republiky uznesením č. 1074 z 23. októbra 2008 pridelila  návrh poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov na prerokovanie týmto výborom: po prvé, Ústavnoprávnemu výboru Národnej rady Slovenskej republiky, po druhé, Výboru Národnej rady Slovenskej republiky pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady Slovenskej republiky a zaujali k nemu nasledovné stanoviská: Ústavnoprávny výbor Národnej rady Slovenskej republiky uznesením č. 534 z 19. novembra 2008 s návrhom zákona súhlasil a odporučil ho Národnej rade Slovenskej republiky schváliť. Výbor Národnej rady Slovenskej republiky pre verejnú správu a regionálny rozvoj uznesením č. 239 z 25. novembra 2008 s návrhom zákona súhlasil a odporučil ho Národnej rade Slovenskej republiky schváliť s pripomienkou. Z uznesení výborov Národnej rady Slovenskej republiky uvedených pod bodom III tejto správy vyplýva tento pozmeňujúci a doplňujúci návrh: Článok II znie: „Tento zákon nadobúda účinnosť dňom vykonania volieb do orgánov samosprávnych krajov v roku 2009.“ Navrhuje sa deň účinnosti ustanoviť ku dňu vykonania volieb do orgánov samosprávnych krajov v roku 2009. Výbor Národnej rady Slovenskej republiky pre verejnú správu a regionálny rozvoj a zároveň ako gestorský výbor odporúča schváliť. Gestorský výbor odporúča o návrhu výborov Národnej rady Slovenskej republiky, ktorý je uvedený v spoločnej správe hlasovať takto. O pozmeňujúcom a doplňujúcom návrhu odporúča hlasovať o bode 1 s odporúčaním gestorského výboru schváliť. Gestorský výbor na základe stanovísk výborov  k návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov (tlač 806) vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 302/2001 Z. z. v znení schváleného pozmeňujúceho a doplňujúceho návrhu uvedeného v tejto správe a prednesených v rozprave schváliť. Spoločná správa výborov Národnej rady Slovenskej republiky o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov v znení neskorších predpisov bola schválená v druhom čítaní uznesením gestorského výboru č. 241 z  25. novembra 2008. Výbor určil mňa za spoločného spravodajcu. Pán predsedajúci, skončil som.
Laššáková, Jana, podpredsedníčka NR SR (2015-05-19):
S reakciou, pán poslanec Kadúc, nech sa páči.
Kažimír, Peter, podpredseda vlády a minister financií SR (2013-11-28):
Ďakujem pekne. Predkladaným návrhom zákona sa v záujme zlepšenia a zatraktívnenia podnikateľského prostredia s cieľom priniesť inovatívne možnosti a ponuky stimulujúce podnikanie v našej krajine zavádza inštitút záväzného stanoviska v daňovej oblasti, ktorým sa má dosiahnuť zvýšenie právnej istoty daňových subjektov pri ich podnikaní v našej krajine. Upravujú sa tiež niektoré ustanovenia daňového poriadku na základe poznatkov z praxe tak, aby sa zefektívnila správa daní. V záujme odbúrania administratívnej náročnosti sa pri registračnom konaní navrhuje vypustiť oznamovanie niektorých doteraz povinných údajov. Tiež sa navrhuje, aby správca dane mohol vrátiť alebo preúčtovať platbu, ktorú zaplatil daňový subjekt na účet iného daňového subjektu, ak o to daňový subjekt požiada. V súvislosti s novelou daňového poriadku sa zároveň novelizuje zákon o osobitnom odvode z podnikania v regulovaných odvetviach a zákon o regulácii v sieťových odvetviach. Na rokovaniach výborov boli prijaté pozmeňujúce návrhy, ktorých obsahom je úprava daňového tajomstva, keď po novom na webovom sídle Finančného riaditeľstva alebo prostredníctvom masovokomunikačných prostriedkov bude môcť prezident finančnej správy zverejniť informácie o porušení povinností ustanovených daňovými zákonmi. Je to novinka, ktorá bude môcť umožniť finančnej správe už naozaj aj identifikovať konkrétnych hriešnikov pri jednotlivých porušeniach pravidiel. Ďalej sa navrhuje umožniť správcovi dane oznámiť osobe, ktorá uhradila platbu omylom na účet iného daňového subjektu, údaje o tomto daňovom subjekte, a to za účelom vymáhania tejto platby, ako neoprávnené obohatenie. Cieľom je, aby sa predišlo chybným platbám dane. Finančné riaditeľstvo na svojom web sídle sprístupní po zadaní identifikačných údajov daňového subjektu jeho číslo účtu, ktoré bolo správcom dane pridelené na platbu dane. V ďalšom návrh zákona precizuje ustanovenie o vrátení alebo preúčtovaní platby tomu, kto ju zaplatil na účet iného daňového subjektu, tak, aby nebolo možné vrátiť takú platbu, ktorá bola podľa zákona použitá na nedoplatky, resp. na exekučné náklady s cieľom predísť zneužitiu tohto inštitútu na vyhýbanie sa plateniu daní. Novým znením v čl. II sa navrhuje predlžiť lehotu, počas ktorej fyzické osoby budú mať právo bezodplatne ponúknuť svoje zaknihované cenné papiere, tzv. cenné papiere Fondu národného majetku, až do 31. decembra 2014. V čl. III sa s ohľadom na opodstatnenosť trvania konsolidácie verejných financií navrhuje zmena posledného odvodového obdobia v prípade osobitného odvodu z podnikania v regulovaných odvetviach, posúva sa až na december to posledné odvodové obdobie roku 2016. Toľko na úvod. Ďakujem.
Bugár, Béla, podpredseda NR SR (2011-07-01):
Pán poslanec Somogyi.
Šeliga, Juraj, podpredseda NR SR (2021-02-03):
Pán poslanec, nikto na vás nechce reagovať. Ako ďalší preto vystúpi v rozprave pán poslanec Herák, nech sa páči.
Svrček, Miloš, poslanec NR SR (2021-01-14):
Ďakujem. Teraz budeme hlasovať o pozmeňujúcom návrhu predloženom poslancom pánom Dostálom.
Matejička, Vladimír, poslanec NR SR (2018-09-18):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona prerokoval do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky.
Jurinová, Erika, podpredsedníčka NR SR (2014-02-13):
Ďakujem, pani poslankyňa. Na vaše vystúpenie nie sú žiadne faktické poznámky. Poprosím ďalšieho prihláseného rečníka, pána Jozefa Viskupiča.
Žiga, Peter, podpredseda NR SR (2024-09-13):
Poslanec Dostál.
Ďuriš Nicholsonová, Lucia, podpredsedníčka NR SR (2019-01-31):
Ďakujeme aj my. Kolegyne, kolegovia, týmto sme vyčerpali čas určený pre hodinu otázok. Vyhlasujem teraz 5-minútovú prestávku, aby ctení členovia vlády mohli odísť z rokovacej sály, aby sme sa mohli venovať nášmu ďalšiemu programu. (Prestávka.) (Po prestávke.)
Grendel, Gábor, podpredseda NR SR (2022-04-29):
Pán poslanec Eduard Kočiš.
Galko, Ľubomír, poslanec NR SR (2016-06-07):
Ďakujem pekne. No ja predpokladám, že ten spomenutý biely kôň a kriminálnik menom Blaha nie je nijako spojený s pánom poslancom Blahom za SMER, lebo jeho nepokladám ani za kriminálnika ani za zlodeja, on tých kriminálnikov a zlodejov tu len kryje z dôvodov za to, že tu môže púšťať tie svoje perly, som potreboval uviesť. Ale Jozef, ja som rád, že si spomenul Luciu Žitňanskú a jej výroky, s ktorými v minulosti doslova deptala alebo sa snažila deptať Roberta Kaliňáka, pretože zrejme takéto postoje z minulosti u viacerých ľudí sa tu budú dnes spomínať. A dnes hovorí Lucia Žitňanská niečo iné. Hrá divadlo? Alebo vtedy hrala divadlo? Alebo aj vtedy hrala divadlo a teraz hrá divadlo? To vie najlepšie ona sama a koniec koncov vyhodnotia to asi najlepšie aj voliči. Ty si sa pýtal, že čo presvedčilo pani Žitňanskú, že Robert Kaliňák má jej dôveru, prečo vlastne zdvihla na vláde ruku za vyhlásenie, ktoré tu dnes predniesol Robert Fico. Musím ťa sklamať. Ona tú ruku nedvihla za to vyhlásenie, pretože tá vláda neprebehla. Tá vláda hlasovala za to vyhlásenie, prosím pekne, per rollam. Koaliční partneri SMER-u, minikoaliční partneri SMER-u sú tak v submisívnej polohe a podobe, že ten SMER im ani len tú diskusiu nepovolí, dámy a páni, a to je naozaj tristné, to je smutné poznanie. Toto bolo dôležité povedať, pretože ani len možnosť spýtať sa nedostali. To vyhlásenie odhlasovali per rollam. Ďakujem pekne.
Jarjabek, Dušan, poslanec NR SR (2013-06-17):
Ďakujem za slovo, pani predsedajúca. Ja sa chcem veľmi pekne poďakovať aj za tie kľudné, nehysterické slová pánovi poslancovi, aj za to, ako viedol celý tento svoj monológ. A napadla mi pri tom len jedna taká myšlienka, viete, ja neviem, koľko stojí vybudovanie bezpečnostných služieb a ich tajných zložiek a tak ďalej atď. Ale po dnešku viem celkom presne, že na zničenie týchto tajných služieb stačí jedna takáto blbá schôdza. Takáto nezmyselná schôdza, ktorá nerieši absolútne nič a nevyrieši totálne nič! A prídeme domov večer a budeme si hovoriť len to, že sme tu počuli nejaké divoké, hlúpe ohováračky. A mohli by ste mi povedať ešte jednu vec, drahí kolegovia z opozície, reagujúc na pána poslanca Bašku, naozaj treba hovoriť plné mená utajených dôstojníkov tajných služieb, ľudí, ktorých princíp práce ja založený na istej utajenosti?! A vy tu tliachate ich plné mená, aj s menami a priezviskami a, ja neviem, s čím všetkým. No, však, veď zdá sa mi to minimálne choré! (Reakcia z pléna.)
Šefčík, Marek, poslanec NR SR (2023-02-02):
Ďakujem pekne. Väčšinu z toho, čo som chcel povedať (povedané s úsmevom), už povedal môj predrečník, ale neprekáža to, dobre. Dohoda v koalícii, to bolo pre nás dôležité, pretože, tak ako povedal Rišo Vašečka, nechceli sme sa rozhádať v koalícii a ctili sme dohody. Ty hovoríš, Martin, že pravda nás oslobodí. No pravda je taká, že kandidoval si na kandidátke OĽANO, prišiel si sem do parlamentu a tá strana uzavrela nejakú koaličnú zmluvu s ostatnými koaličnými stranami a teraz pre opozíciu nie je nič ľahšie, ako podávať návrhy zákonov a lámať na každom jednom návrhu, neprerokovanom návrhu jedného po druhom koaličných poslancov, v mnohých prípadoch sa im to takto darilo. V každom prípade oceňujem ten postoj, ktorý máš, že si sa pridal k tomuto návrhu, a chceme ho presadiť. Ja si myslím, že to je dobrý návrh a že sa nepresadil v roku 2020, ale presadí sa teraz. Radšej teraz ako nikdy. Ďakujem.
Kremský, Peter, poslanec NR SR (2021-03-30):
Dobrý deň, pán predsedajúci. Vážení kolegovia, zvolávam schôdzu výboru pre hospodárske záležitosti o 13.00 hod., miestnosť bude oznámená v skupine. Ďakujem.
Hort, Milan, podpredseda NR SR (2011-10-18):
Otváram všeobecnú rozpravu. Nedostal som žiadnu písomnú prihlášku, tak sa pýtam, kto sa hlási ústne? Nikto, vyhlasujem všeobecnú rozpravu za skončenú. Prerušujem rokovanie o tomto bode programu, a tak ako bolo už oznámené, prosím všetkých členov poslaneckého grémia, aby sa teraz zúčastnili jeho zasadnutia v obvyklom mieste a priestore. Vyhlasujem prestávku do skončenia rokovania poslaneckého grémia. Predpoklad 17.15 hod. Prosím členov poslaneckého grémia, aby sa odobrali na zasadnutie poslaneckého grémia, tak ako bolo avizované, aby sme nenaťahovali čas. Ďakujem pekne. (Prerušenie rokovania o 17.00 hod.) (Pokračovanie rokovania o 17.15 hod.)
Laššáková, Jana, podpredsedníčka NR SR (2012-05-16):
Pán poslanec Viskupič, nech sa páči.
Hrnčiar, Andrej, podpredseda NR SR (2017-06-20):
Reakcia na faktické poznámky, pán poslanec Kotleba.
Hrušovský, Pavol, podpredseda NR SR (2011-03-23):
Hlasujeme. (Hlasovanie.) 147 prítomných, 143 za návrh, 2 sa zdržali, 2 nehlasovali. Návrh sme schválili. Pristúpime k tretiemu  čítaniu. Otváram rozpravu. Do rozpravy sa nehlási nik z prítomných pánov poslancov, preto vyhlasujem rozpravu za skončenú. Pristúpime k hlasovaniu o návrhu zákona ako celku so schválenými pozmeňovacími návrhmi s odporúčaním gestorského výboru.
Ľ. Martinák, poslanec: (2007-09-13):
Otázkou učebníc ste dali aj otázku, či sú používateľné v našich školách, aby boli dobre využité pre školy atď. Dovolím si vás upozorniť, že v roku 2005 váš bývalý minister pán Fronc objednal bez výberového konania od firmy Petit Press učebnice v hodnote 1,4 mil. korún. Išlo o 31 000 kníh. Boli to diela z 20. storočia. Mnohí riaditelia sa voči tomu ozývali, napríklad riaditeľ Obchodnej akadémie v Námestove, riaditeľ Gymnázia v Rožňave, zástupkyňa riaditeľa v Nitre, že boli to učebnice, ktoré boli absolútne neprospešné pre vzdelávanie. To je jednoducho dôkazom toho, ako ste gazdovali počas bývalého obdobia na ministerstve školstva. Ďakujem za pozornosť.
Blaha, Ľuboš, poslanec NR SR (2012-06-27):
Ďakujem pekne. Ja by som len rád pripomenul členom európskeho výboru, že budeme mať zasadnutie práve k spomínanému eurovalu o 19.15 hodine v zasadačke výboru. Ďakujem.
Galko, Ľubomír, poslanec NR SR (2020-02-25):
Ďakujem pekne. Najprv k Borisovi Kollárovi. No ono je to tak, že vždy, keď niekto trafí klinec po hlavičke, tak ten, koho sa to dotkne, tak uráža. To znamená, že tvoje vystúpenie to explicitne dokázalo a pre mňa bolo naozaj veľmi vypovedaniahodné to, že ti tlieskali smeráci, hej? To, to by som ako, z toho by som sa ja teda moc netešil. No a, Boris, vy ste v piatok sa nezaprezentovali a dnes ste sa, dnes ste sa zaprezentovali a ste sa zdržali. To znamená, sú len dve možnosti: buď to vás uplatili, alebo si pustil do gatí. Ako iná možnosť nie je. (Reakcia z pléna.) To znamená, že buďto vás uplatili, alebo ste pustili do gatí. (Reakcia z pléna.) Iná možnosť nie je, pretože sa hlasovalo presne o tom istom. Čo sa týka pána Kotlebu, asi ste ma pozorne nepočúvali, pretože ja som hovoril, že hnutie SME RODINA alebo strana SME RODINA pôsobí len ako poistka. To znamená, že v prípade, že by aj tí vaši poslanci, aj tí ďalší nezávislí poslanci zlyhali, tak hnutie SME RODINA tými deviatimi hlasmi zdvihlo kvórum, aby pôsobilo ako poistka, pretože keby bolo 75 hlasov, tak to už neprejde. A čo sa týka pána poslanca Jarjabka, vy ste vôbec nevysvetlili, že prečo skrátené konanie, pretože vy ste povedali, že opozícia tu je nebezpečenstvom, že, že by potom nejakým spôsobom zrušila vaše alebo nezaviedla vaše opatrenia, ale to, že vy pôjdete v čerty, to je známe minimálne už rok-dva, hej? Je to, minimálne rok-dva je jasné, že strana SMER – SD je kriminálna organizácia, ktorá jednoducho po ďalších voľbách už vládnuť nebude. To znamená, ak by ste to mysleli s tými dôchodcami úprimne, tak by ste to boli schválili už dávno. Ďakujem pekne.
M. Sabolová, poslankyňa: (2009-06-18):
Pán minister, vy ste pred časom, aj váš predchodca, avizovali, že dôjde k nejakej zásadnej kontrole v záchranných zdravotných službách, že dôjde k zásadnej zmene aj k novele. Zatiaľ vieme, že niečo sa urobilo, čiže preto moja otázka je veľmi úprimná a veľmi otvorená a pýtam sa, aké zmeny. Pretože cez médiá počujeme, že ideme meniť miesta, kde majú svoje stanoviská, stretávame sa s odporom aj, myslím si, že niekedy možno je dobrá zmena. Preto ma zaujímalo, veľmi úprimne a otvorene, aké zmeny chystáte. Vieme dobre, že vypršali štyri roky licencií pre poskytovateľov, čiže určite vypíšete alebo už je vypísané nové konanie na licencie. Myslím si, že je veľa vecí, na ktoré by ste mi mohli konkrétne odpovedať a dúfam,  že to bude v odpovedi na moju podotázku. A ešte jedna z tých mojich otázok je. Včera sme prerokovali zákon o lekárskej službe prvej pomoci a ja by som sa chcela spýtať, či poskytovanie služieb po 24.00 hodine nie je drahšie alebo nie je príliš drahé, ak ho bude poskytovať záchranná služba, ktorá je dostatočne a, možno povedať, až príliš drahým poskytovateľom zdravotnej starostlivosti, čo, si nemyslím, že je dobré a správne. Čiže otázka... (Vystúpenie automaticky prerušené časomierou.)
M. Číž, podpredseda NR SR: (2007-06-27):
Takže dovoľte mi, aby som poďakoval za celodenné sedenie na mieste navrhovateľky pani ministerke a rovnako chcem poďakovať aj spravodajcovi Róbertovi Madejovi. Želám vám všetkým príjemný večer a teším sa na stretnutie zajtra o 9.00 hodine. (Prerušenie rokovania o 18.56 hodine.)
Petrák, Ľubomír, poslanec NR SR (2017-06-19):
Iba v krátkosti štatistika. V rozprave vystúpilo päť poslancov a bolo podaných päť pozmeňujúcich návrhov, o ktorých budeme hlasovať zajtra o jedenástej. Ďakujem pekne.
Číž, Miroslav, podpredseda NR SR (2015-01-30):
Ďakujem, pán minister. Spoločný spravodajca z výboru pre financie a rozpočet je pán poslanec Milan Mojš a bude informovať Národnú radu o výsledku rokovania výborov a odôvodní aj návrhy a stanovisko gestorského výboru. Máte slovo, pán poslanec.
J. Kužma, poslanec: (2001-12-18):
Po prvé Národná rada Slovenskej republiky uznesením č. 1706 z 30. 10. 2001 pridelila návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 282/1993 Z. z. o zmiernení niektorých majetkových krívd spôsobených cirkvám a náboženským spoločnostiam, ktorý máte ako tlač 1182, na prerokovanie týmto výborom: ústavnoprávnemu výboru, výboru pre financie, rozpočet a menu, výboru pre pôdohospodárstvo, výboru pre životné prostredie a ochranu prírody, výboru pre kultúru a médiá. Určené výbory Národnej rady prerokovali návrh zákona v určenej lehote. Iné výbory k tomuto návrhu nezasadali. Takisto gesčný výbor konštatuje, že do začiatku rokovania o návrhu nedostal žiadne stanoviská od poslancov podané podľa § 75 ods. 2 zákona Národnej rady Slovenskej republiky. K predmetnému návrhu zákona určené výbory Národnej rady Slovenskej republiky predložili tieto návrhy. Máte ich znova pod bodmi 1 až 7 v písomnej časti tak, ako ich gestorský výbor odporúčal prijať. Ako spravodajca, keďže z rozpravy nevyplynuli žiadne iné návrhy, ktoré nie sú v gesčnej správe, odporúčam o pozmeňujúcich a doplňujúcich návrhoch hlasovať. Pardon, poprosím pána predsedajúceho, aby otvoril rozpravu.
Glváč, Martin, podpredseda NR SR (2017-09-11):
Pani poslankyňa Gaborčáková.
P. Paška, predseda NR SR: (2007-05-10):
(Hlasovanie.) 125 prítomných, 110 za, 14 sa zdržalo, 1 nehlasoval. Konštatujem, že sme rozhodli o tom, že prerokujeme návrh zákona v druhom čítaní. Nech sa páči druhý návrh.
M. Hort, podpredseda NR SR: (2006-12-05):
Prvé je to, že by mal vystúpiť zajtra o 11.00 hodine pán prezident. Z ústavy, samozrejme, nikto jemu neberie právo, aby vystúpil v parlamente vtedy, keď to on uzná za vhodné, ale myslím si, že toto je precedens, ktorý by sme nemali akceptovať. Nemali akceptovať preto, lebo o to prezident požiadal včera a zajtra mu dávame akože slovo. Ja sa pýtam, či je v tomto štáte mobilizácia, alebo sme ohrození zvonku, alebo čo sa deje? Ak chce pán prezident požiadať, tak by to tiež mala byť určitá kultúra a myslím, že takýto precedens by sme nemali zavádzať, a preto navrhujem, aby prezident dostal slovo až po schválení rozpočtu v tejto Národnej rade. Druhá vec, na ktorú chcem upozorniť, vážené kolegyne a kolegovia z koalície, my sme za štyri ostatné roky nemali v tomto ctenom kolégiu nočné rokovanie. Ak sme sa niekedy dohodli na nejakom čiastkovom zákone, ktorý bolo treba dorokovať po 19.00 hodine, tak to bolo na základe súhlasu všetkých. Ja vás chcem požiadať, aby ste nezavádzali tieto spôsoby, ktoré už som si myslel, že sú v Národnej rade prekonané, zvlášť preto, že zákony, o ktorých chceme rokovať predtým, ako pristúpime k rokovaniu o štátnom rozpočte sú také dôležité, že je neúctivé o nich rokovať v noci. Máme tu návrh, aby sme rokovali do skončenia rozpravy o týchto bodoch. To znamená, možno až do rána. My tie zákony považujeme za dôležité a nepovažujeme za náležité, resp. považujeme za nenáležité a neúctivé o týchto zákonoch rokovať v noci. A tretia vec, čo chcem poznamenať, ak dnes máte svoj program, že chceme do piatka schváliť rozpočet, ja si nespomínam, že by sme niekedy pri zákone zákonov takýmto spôsob plánovali rozpravu a takýmto spôsob sa tu zaväzovali, aby sme takýmto spôsobom pošliapavali demokraciu. Veď sme sa jasne dohodli, že keď skončíme tie zákony, o ktorých musíme rokovať predtým, ako pristúpime k rozpočtu, či to bude v stredu, alebo vo štvrtok, tak potom bude rokovanie o rozpočte a je jedno, či to bude v stredu, alebo štvrtok. Normálnym spôsobom vieme rozpočet schváliť a prerokovať, aj skončiť túto schôdzu pohodlne, nie do Vianoc, ale možno za dva týždne. Ale takýmto spôsobom sa zaväzovať a týmto spôsobom obmedzovať právo poslanca diskutovať, a keď tak v noci, to považujem za valec, ktorý sme tu už dávno nemali a pýtam sa prečo, alebo čoho sa kto bojí, že takýmto spôsobom máme nastoľovať to, akým spôsobom budeme o zákone zákonov v demokratickej spoločnosti rokovať. A všetkým nám ide o to, aby tento parlament mal iné meno, ako má. Nerokovali sme dva mesiace, áno, boli komunálne voľby, ale bijú do nás, za čo vlastne berieme platy. Ja sa pýtam teraz, keď máme rokovať o zákone zákonov, ideme sa takýmto spôsobom postaviť pred občanov, že to chceme za dva dni skončiť? Žiadam vás, pán predseda, aby ste tento návrh stiahli. Ďakujem pekne. (Potlesk.)
Laššáková, Jana, podpredsedníčka NR SR (2015-05-28):
Nech sa páči, pán poslanec Kollár. Pán poslanec Miškov nemôže reagovať. Takže nech sa páči, pán poslanec Kollár, máte slovo.
Danko, Andrej, predseda NR SR (2016-04-20):
Ďakujem. Pán poslanec Martin Poliačik.
Jurinová, Erika, podpredsedníčka NR SR (2015-09-23):
Dávam teraz možnosť prihlásiť sa do rozpravy ústne. Nikto nevyužil možnosť, vyhlasujem rozpravu za skončenú. Pán navrhovateľ, chcete sa vyjadriť v záverečnom slove? Nech sa páči, máte slovo.
Paška, Pavol, predseda NR SR (2012-06-26):
Hlasujeme. (Hlasovanie.) 138 prítomných, 132 za, 5 sa zdržali, 1 nehlasoval. Aj tento návrh uznesenia sme schválili . Pani poslankyňa Nicholsonová teraz uvedie hlasovanie o návrhu uznesenia k správe o činnosti verejného ochrancu práv , je to tlač 21.
Zemanová, Anna, poslankyňa NR SR (2023-03-23):
Ďakujem pekne. Kým začnem, ja by som chcela, pán podpredseda, aj vás poprosiť, aby ste nezosmiešňovali osoby LGBTIQ+, pretože naozaj zosmiešňovať typu, že xyz, tak nie je to vhodné, pretože týchto ľudí naozaj, ktorých sa to týka, môže sa dotýkať. Moja faktická pripomienka sa ale týka toho, že aj pán predrečník rozpráva o uznesení, ktoré tu nikto neprečítal, takže ja ho postupne v mojich faktických poznámkach to uznesenie Európskeho parlamentu z 20. októbra 2022 o rastúcom počte trestných činov z nenávisti voči LGBTIQ+ osobám v celej Európe s ohľadom na nedávnu homofóbnu vraždu na Slovensku prečítam. A síce, aby bolo jasné, že tu nám Európsky parlament nič neukladá, nič nezakazuje, nič neprikazuje. Ale práveže Európsky parlament so zreteľom na Chartu základných práv Európskej únie; so zreteľom na článok 2 zmluvy o Európskej únii, ktorý hovorí o hodnotách, na ktorých je Európska únia založená, teda úcta k ľudskej dôstojnosti, rešpekt ľudských práv, tolerancie a nehovorí nič o ideológii; so zreteľom na Európsky dohovor o ľudských právach; so zreteľom na všeobecnú deklaráciu ľudských práv; so zreteľom na smernicu Európskeho parlamentu, smernicu o právach detí a ďalších; so zreteľom na ďalšie oznámenia, komisie, výsledky prieskumu, ktorý robila Európska únia v roku 2019, výsledky monitorovacej správy Európskej komisie proti rasizmu a intolerancii o Slovenskej republike; so zreteľom na pripomienku komisárky Rady Európy pre ľudské práva o ľudských právach s názvom Hrdosť verzus nedôstojnosť a politická manipulácia homofóbie a transfóbie v Európe, ale áno... (Prerušenie vystúpenia časomerom.)
Paška, Pavol, predseda NR SR (2012-09-18):
Hlasujeme. (Hlasovanie.) 147 prítomných, 94 bolo za, 53 sa zdržalo. Návrh zákona do druhého čítania sme schválili. Ďalej.
M. Hort, podpredseda NR SR: (2010-03-04):
No a teraz poprosím pána poslanca Ľubomíra Petráka, ktorého z Ústavnoprávneho výboru určili ako spoločného spravodajcu, aby nás poinformoval o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
Kubovič, Pavol, poslanec NR SR (2010-12-08):
Ďakujem za slovo, pán podpredseda. Vážený pán minister, vážené pani poslankyne, páni poslanci, Zahraničný výbor Národnej rady Slovenskej republiky ako gestorský výbor k návrhu zákona podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky a v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením z 12. októbra 2010 č. 87 pridelila návrh zákona na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Zahraničnému výboru Národnej rady Slovenskej republiky. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali schváliť: Ústavnoprávny výbor Národnej rady Slovenskej republiky uznesením z 15. novembra 2010 č. 66, Výbor Národnej rady Slovenskej republiky pre financie a rozpočet uznesením z 18. novembra 2010 č. 73, Zahraničný výbor Národnej rady Slovenskej republiky uznesením z 25. novembra 2010 č. 24. Z týchto uznesení výborov Národnej rady Slovenskej republiky vyplýva jeden pozmeňujúci návrh, a to Ústavnoprávneho výboru Národnej rady Slovenskej republiky uvedený pod bodom 4 spoločnej správy, ktorý má zabezpečiť sprehľadnenie postupu prideľovania dotácií. Gestorský výbor odporúča tento pozmeňujúci návrh schváliť. Gestorský výbor na základe stanovísk výborov k predmetnému návrhu zákona a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona schváliť v znení pozmeňujúceho a doplňujúceho návrhu uvedeného v spoločnej správe. Spoločná správa výborov o prerokovaní vládneho návrhu zákona v druhom čítaní bola schválená uznesením Zahraničného výboru Národnej rady Slovenskej republiky č. 37 z 25. novembra 2010. Týmto uznesením ma výbor zároveň poveril predkladaním príslušných návrhov podľa ustanovení rokovacieho poriadku Národnej rady Slovenskej republiky. Pán predsedajúci, prosím, otvorte rozpravu k predmetnému návrhu zákona.
Fedor, Martin, poslanec NR SR (2011-03-24):
Chcem pripomenúť všetkým poslancom výboru pre obranu a bezpečnosť, že odchod na výjazdové zasadnutie výboru je spred budovy Národnej rady, spoločný odchod, hneď po hlasovaní. Ďakujem pekne.
P. Hrušovský, predseda NR SR: (2005-12-13):
Panie poslankyne, páni poslanci, otváram piaty rokovací deň 52. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni písomne požiadali: podpredseda Národnej rady pán poslanec Veteška, ďalej, poslankyne a poslanci Antošová, Jaduš, Karlin, Mikolaj, Mečiar. Na zahraničnej pracovnej ceste je pán poslanec Vojtech Tkáč. Pristúpime k hlasovaniu o vládnom návrhu zákona o štátnom rozpočte na rok 2006 . Prosím pána predsedu výboru finančného a spoločného spravodajcu výboru, aby zaujal miesto určené pre spravodajcov výborov. Pristúpime teraz k hlasovaniu o návrhu zákona o štátnom rozpočte na rok 2006. Prosím pána spoločného spravodajcu, aby uvádzal jednotlivé návrhy hlasovaní. Najskôr budeme hlasovať o návrhoch, ktoré sú uvedené v spoločnej správe výborov, ktorú máte ako tlač 1304a. Ešte predtým, ako pristúpime k hlasovaniu, prosím pána spoločného spravodajcu, aby Národnú radu informoval o postupe, akým budeme hlasovať o jednotlivých návrhoch, ktoré sú uvedené v spoločnej správe aj v súvislosti s návrhmi, ktoré poslanci podali v rozprave. Nech sa páči, pán spoločný spravodajca.
Paška, Pavol, predseda NR SR (2012-06-27):
No ja teraz...
Laššáková, Jana, podpredsedníčka NR SR (2014-11-08):
Pán poslanec Kadúc, nech sa páči.
Hrnčiar, Andrej, podpredseda NR SR (2017-12-13):
Dajte čas, poprosím vás, pánovi poslancovi.
Kotleba, Marek, poslanec NR SR (2021-11-12):
Ako povedal pán poslanec Krupa o celoplošnom testovaní, tak normálny človek si zobere z toho aj to dobré, aj to zlé, ale vláda, ako urobila, po prvom kole zistila, že celoplošné testovanie bolo vlastne jedno vlastné premorenie, tak normálny človek by si z toho zobral, že už sa to nebude opakovať. Ale mňa mrzí to, že oni to urobili znova, a tým vlastne spôsobili celú nákazu tej populácie. A ani sa nikto za to neospravedlnil. A mrzí ma aj to, že nikto z vládnej koalície si neprizná chybu. Ja ak nejakú chybu spravím, ja si ju kľudne priznám, ospravedlním sa. Ale oni ani nedokážu povedať to, že to bol jeden veľký experiment a že to bola veľká chyba a pokus na ľuďoch. Čiže aspoň, prosím vás, za toto sa ospravedlňte všetkým Slovákom.
Ledecký, Vladimír, poslanec NR SR (2022-10-04):
Vážený pán predsedajúci, vážený pán minister, kolegyne, kolegovia, možno si nie všetci uvedomujete, ale prijímame zákon, ktorý je prvý komponent z plánu obnovy, čiže robíme reformu sociálnych služieb, ktorá má štyri komponenty. To znamená, je komponent posudzovanie klientov, nové financovanie sociálnych služieb, tento komponent, ktorý dneska prijímame, a to je sociálna inšpekcia a, samozrejme, infraštruktúra. Začali sme možno najjednoduchším zákonom, a to zákonom o sociálnej inšpekcii. V týchto štyroch komponentoch je veľmi dôležité povedať, že, samozrejme, vyvolá veľkú odozvu poskytovateľov sociálnych služieb, ktoré, ktoré nám zabezpečujú prevažne vyššie územné celky, ale aj súkromní poskytovatelia, fyzické osoby a tak ďalej. Vzhľadom k tomu, že som bol oslovený možno desiatkami rôznych listov a, a interakcií, tak som si sadol so zástupcami VÚC, charít a tie naj body, kde bola, kde bola najväčšia odozva, kde bol vlastne najväčší konflikt, tak som s nimi prešiel a pripravili sme k tomu aj pozmeňujúci návrh. Následne sme sedeli so zástupcami ministerstva s pánom ministrom niekoľkokrát, kde niektoré body sa vysvetlili a niektoré body a vlastne všetky body, ktoré nejakým spôsobom boli dosť kontroverzné, pán minister akceptoval a prijal sa pozmeňujúci návrh, jednak je môj a jednak ten, ktorý bol pred chvíľou nejakým spôsobom prezentovaný. Ja naozaj ďakujem všetkým, ktorí, ktorí tento zákon pripravovali, za ústretovosť a, a nato, že akceptovali obavy, ktoré tí poskytovatelia mali. Na druhej strane si treba uvedomiť, že na jednej strane vláda, ktorá bude celý proces nejakým spôsobom financovať a kontrolovať, na druhej strane sú poskytovatelia charity, VÚC, fyzické osoby, ale, samozrejme, stranu, ktorá, ktorá je najdôležitejšia v tomto systéme, a to tých klientov, ktorí tie služby, tie služby dostávajú a poskytujú, musíme takisto veľmi vážne brať do úvahy. Čiže nie, netreba byť len nejakým zástancom VÚC, ale, ale naozaj treba aj, aj brať záujmy klientov, lebo neraz sa stalo, že tie záujmy klientov nieže neboli napĺňané, ale práve naopak, boli tvrdo potláčané, ako tu nakoniec pán minister spomínal. Teraz ku konkrétnemu pozmeňujúcemu návrhu. Jedna z vecí, ktorá, ktorá bola najviac namietaná, tak to je dodržiavanie štandardov kvality. Tým, že dodržiavanie štandardov kvality častokrát je subjektívne hodnotenie, nedá sa to takto objektívne zhodnotiť a táto povinnosť už aj tak patrí medzi povinnosti, tak zo zákona o sociálnej inšpekcii vlastne to bolo z veľkej časti vypustené. Ďalej zákon hovorí o prizvaných osobách, to znamená, že ten inšpektor si môže zavolať akúkoľvek prizvanú osobu, ktorú uzná za vhodné, aby mu nejak odborným posudkom alebo nejakým názorom pomohla pri tej sociálnej inšpekcii. Tu sme namietali, nakoniec sa zo zákona vyhadzuje, lebo nebolo zadefinované tá prizvaná osoba, aké má mať vzdelanie, aké, aké, aké má mať osvedčenie a ako, ako silno ten celý proces bude... (Prerušenie vystúpenia predsedajúcim.)
Bagačka, Michal, poslanec NR SR (2015-03-13):
Ďakujem pekne. Mňa, skôr tak v úvodzovkách chcem poďakovať, asi jedenástykrát som počul ohľadne mýta aj všetky tie čísla v podstate, človek si to zapamätá a už pomaly to vie naspamäť. Ale keď ste spomínali teda, že mýto a celý ten proces bol megakšeft za prvej Ficovej vlády, tak potom ako by ste nazvali privatizáciu Slovenských elektrární za vašej vlády, megakšeft na entú? Ďakujem.
Blanár, Juraj, podpredseda NR SR (2021-05-05):
Na vaše vystúpenie, pán poslanec, deväť faktických poznámok. Ako prvý, pán poslanec Osuský, nech sa páči.
P. Hrušovský, podpredseda NR SR: (2002-02-21):
15., 16., 17. bod pozmeňujúcich návrhov pána poslanca Kandráča sme schválili. Ďalší návrh. Š. Šlachta, poslanec: Ďalej budeme hlasovať o návrhu č. 18.
I. Šulaj, poslanec: (2005-03-17):
Ak si zoberieme zákon, ktorý určuje platenie zdravotného poistenia v praxi, tak prídeme na to, že zamestnanci, ktorí poberajú príjem zo závislej činnosti, to je § 5 zákona o dani z príjmov, alebo ktorí majú pracovnú zmluvu v zmysle Zákonníka práce, nemusia počas práceneschopnosti platiť odvody do zdravotnej poisťovne; na druhej strane samostatne zárobkovo činné osoby, pokiaľ sú práceneschopné alebo pokiaľ ošetrujú člena rodiny alebo dieťa, sú povinné platiť odvody do zdravotnej poisťovne. Myslím si, že už priamo tá prvá myšlienka, o ktorej som hovoril, naznačuje určitý nesúlad alebo rozpor medzi samostatne zárobkovo činnými osobami a medzi zamestnancami. Ja si vážim prácu každého človeka. Myslím si však, že samostatne zárobkovo činné osoby to majú niekedy trošku ťažšie, pretože si zobrali na svoje plecia zodpovednosť za to, že samy budú podnikať, že platia odvody a dane tomuto štátu, že nie sú na pleciach štátu ako nezamestnaní alebo neodčerpávajú inými činnosťami zdroje zo štátneho rozpočtu. Preto by mali mať rovnaké možnosti a tento zákon vo svojej prvej časti hovorí o tom, aby samostatne zárobkovo činné osoby nemuseli od jedenásteho dňa práceneschopnosti alebo pri ošetrovaní člena rodiny alebo dieťaťa platiť odvody. Koniec koncov myslím si, že tento štát by mal takisto prijať princíp solidárnosti a pomôcť človeku, keď je v určitej núdzi. Tento princíp je pre našu politickú stranu dôležitý, a preto sa prihováram za to, aby sa tieto odvody neplatili. V druhej časti zákona navrhujem určité zjednodušenie, ktoré sa bude týkať priamo buď zdravotných poisťovní, kde zamestnávatelia do určitého obdobia musia ohlásiť určité informatívne údaje, ako napríklad zmenu sídla alebo bankového účtu, do ôsmich dní zdravotnej poisťovni, a to z toho dôvodu, aby informačný systém v zdravotných poisťovniach vedel okamžite riešiť takéto prípady. Možnože vedel riešiť aj neplatičov, problémy, ktoré sa tu aj politického a ekonomického charakteru dosť často spomínajú v priestoroch Národnej rady najmä v poslednom období. No a ďalšia skutočnosť, ktorá je skôr administratívneho charakteru, je tá, že zamestnávateľ bude povinný prihlásiť svojich zamestnancov na verejné zdravotné poistenie do tej poisťovne, ktorú si vybrali, najmä do ôsmich dní. Kedysi ešte v predchádzajúcom období táto skutočnosť alebo povinnosť pre zamestnávateľov platila. My sme to zákonom potom upravili a myslím si, že dosť nešťastne. Pretože u zamestnancov musíme brať do úvahy aj takých ľudí, ktorí možnože majú nižšie základné vzdelanie a ktorí majú problém s vyplňovaním jednotlivých tlačív. Ak by sme túto povinnosť dali na zamestnávateľa, ktorý ju už teraz v podstate nepriamo teraz vykonáva, dopracovali by sme sa len k tomu stavu, ktorý v súčasnom období platí. Nevyčísľoval som dosahy na verejné financie a na verejné rozpočty, pretože si myslím, že tento zákon je logický, je odôvodniteľný. A ak sa nájdu nejaké nejasnosti, ktoré z technickolegislatívneho hľadiska môžu byť problémové, viem, že ich vieme vyriešiť aj v rámci druhého čítania. Preto vás prosím o podporu tohto zákona. Ďakujem za pozornosť.
Pčolinský, Peter, podpredseda NR SR (2023-05-09):
Otváram všeobecnú rozpravu. Nemám žiadnu písomnú prihlášku. Chce sa niekto prihlásiť ústne? Nie. Vyhlasujem všeobecnú rozpravu za skončenú. Pani navrhovateľka asi nechce záverečné stanovisko. Pani spravodajkyňa, o jedenástej hlasujeme. Ďakujem pekne. Prerušujem rokovanie o tomto bode programu. Mali by sme pokračovať prvým čítaním pani poslankyne Miriam Šutekovej. Vzhľadom na to, že sa nenachádza v rokovacej sále, tento bod prepadáva. Čiže bod 1567 prepadáva. Ďalší bod pani poslankyni Šutekovej, 1568, prepadáva. A teraz prosím pani ministerku Natáliu Milanovú, aby sa dostavila do rokovacej sály. Pani ministerka Milanová... (Reakcia z pléna.) Už je na ceste. Koľko? Minúta, dve, päť, pol hodina? (Reakcia z pléna.) Päť minút. (Reakcia z pléna.) Tu je! Čiže pani ministerka je rýchlejšia ako päť minút. Ďakujem pekne. Čiže budeme teraz pokračovať prvým čítaním o vládnom návrhu zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 1590, návrh na jeho pridelenie na prerokovanie výborom je v rozhodnutí č. 1642. Pani ministerka, akonáhle chytí dych, tak sa ujme slova a prednesie nám tento návrh zákona. (Krátka pauza. Reakcie z pléna. (Reakcia ministerky: Toľko pekných slov takto zrána. Človek nie je na to zvyknutý. ) Páni poslanci, nerozptyľujte pani ministerku! (Rokovanie o vládnom návrhu zákona, ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov , tlač 1590.)
Laššáková, Jana, podpredsedníčka NR SR (2012-11-06):
Na vystúpenie pani poslankyne s faktickými poznámkami pán poslanec Viskupič, Novotný, Martvoň, Matovič, Fecko. Končím možnosť prihlásiť sa s faktickými poznámkami. Pán poslanec Viskupič, nech sa páči.
Hrnčiar, Andrej, podpredseda NR SR (2017-03-30):
Ďakujem. Končím možnosť nahlásiť sa s faktickými poznámkami. Žiadna faktická poznámka na vystúpenie pána poslanca. Procedurálny návrh – pán poslanec Kollár.
Matovič, Igor, poslanec NR SR (2015-11-20):
Pán predseda, myslím si, že omnoho viac by vás malo zaujímať to, čo je napísané na tom tričku, ako to, či nosím tričko do parlamentu. A teda dávam procedurálny návrh, aby ste vy zo svojej funkcie zabezpečili takéto tričká, stojí to 5,50, pre všetkých poslancov vládnej strany SMER. Lebo je, bohužiaľ, verejným tajomstvom, že Robert Fico kryje zlodejov, a myslím si, že ľudia by to pred voľbami mali vedieť. Chráni zlodejov, a nieže chráni Slovensko.
Kamenický, Ladislav, poslanec NR SR (2013-12-03):
Ďakujem. Vážený pán poslanec Štefanec, áno, čím horšie, tým lepšie, aby sme mohli kritizovať všetko. Ja musím skôr oceniť momentálny stav, kedy sa výber daní zlepšil. A musím povedať, že výber daní sa zlepšil, hlavne teda v oblasti DPH, kde sme teda, sme mali veľké daňové úniky. A myslím si, že práve opatrenia ministerstva financií, ktoré sa urobili, a tak k tomu napomohli. A ja pevne verím, že budúci rok, máme zavedený kontrolný výkaz DPH, že tento vývoj sa ešte zlepší. Takže myslím si, že to je práve pozitívne. Čo ste spomínali, že stále zvyšujeme dane. Tak ako to už bolo povedané, daňové zaťaženie podnikateľov sa znižuje z 23 na 22 % a tak ako aj avizoval minister financií, v prípade, že sa zlepší výber daní, bude zlepšenie konsolidácie slovenskej ekonomiky, tak sme pripravení ešte túto sadzbu znížiť. Takže už sa určite nedostávame len do toho, že máme tie najvyššie dane. Možno s tými 23-mi percentami to tak bolo, ale s 22-mi sme sa dostali na úroveň niektorých krajín práve okolitých. Čo sa týka čerpania eurofondov, tak by som chcel povedať, že áno, máte pravdu, to čerpanie nebolo ideálne. Ale tak isto sa podarilo dohodnúť pravidlo N+3, čiže viac-menej vyjednali sme, alebo vláda vyjednala výnimku pre Slovenskú republiku. A aj podľa včerajších údajov, ktoré zverejnil podpredseda vlády Vážny, tak máme nakontrahovaných 100 % čerpania, dočerpania do, teda až do roku 2016. Čo sa týka deficitu, musím oceniť, že sme dokonca na budúci rok naplánovali znížený deficit z 2,83 na 2,64 percenta, čo považujem za úspech.
Glváč, Martin, podpredseda NR SR (2018-10-17):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Číž.
Jurinová, Erika, podpredsedníčka NR SR (2015-12-15):
Vážená pani predsedajúca, vážené pani poslankyne, poslanci, v súlade s § 73 zákona o rokovacom poriadku som bola určená výborom Národnej rady pre sociálne veci za spravodajkyňu k návrhu zákona, ktorý je uverejnený pod tlačou 1816. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1821 z 26. októbra 2015 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem výbor Národnej rady pre sociálne veci a odporúčam, aby predmetný návrh zákona výbory prerokovali do 21. januára 2016 a gestorský výbor do 22. januára 2016. Pani predsedajúca, ďakujem, skončila som, otvorte všeobecnú rozpravu.
Shahzad, Silvia, poslankyňa NR SR (2018-12-07):
Ďakujem pekne. Ja musím len súhlasiť s kolegyňou v podstate vo všetkom, čo hovorila, a chcela by som zdôrazniť niekoľko vecí. Jednou z nich je napríklad práve to teplé jedlo, kde naozaj tie osoby, ktoré, predovšetkým jedna osoba v domácnosti, ako seniori alebo napríklad zdravotne postihnutí s nízkymi dôchodkami, by boli naozaj oveľa vďačnejšími prijímateľmi takejto pomoci. A treba pripomenúť, že tu nejde len o to, že by mali zabezpečenú tú teplú stravu, ale že by to malo určite aj účinky na ich zdravie, a teda zdravotná starostlivosť, ktorá potom sa týmto zanedbáva ako keby. Rovnako súhlasím s tým príspevkom na bývanie. Je tu strašne veľká skupina ľudí, ktorí už na to bývanie pomaly nedosahujú. Pokiaľ ten príspevok na bývanie nezíska väčší okruh ľudí, tak sa nám tu bude hromadiť, budú sa nám tu hromadiť prípady, ktoré budú nám končiť v útulkoch. Ja by som chcela tiež pripomenúť, že síce sa niektoré, niektoré tie príspevky zvyšujú, ale v zákone ostávajú fixné sumy a proste vôbec nereflektujú na to, že, že práve toto sú tí najohrozenejší ľudia a nie je to naviazané na žiadne, ani minimálna mzda, ani životné minimum, ani niečo proste, aby sa to automaticky zvyšovalo. A aj v samotných odôvodneniach je napísané, že už dlhšie sme nezvyšovali tieto príspevky, hej, čiže, čiže aj toto sa mi zdá, ako, ako keby nezáujem o týchto ľudí. A viacej už ani nestihnem. Ďakujem.
Hrnčiar, Andrej, podpredseda NR SR (2016-06-15):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Michalovi Bagačkovi.
Glváč, Martin, podpredseda NR SR (2018-09-19):
Ďakujem, otváram rozpravu. Do rozpravy som dostal tri písomné prihlášky, za klub MOST – HÍD Peter Antal, za klub OĽANO Eduard Heger a potom pani poslankyňa Eva Antošová. Nech sa páči, pán poslanec Antal.
Jasaň, Viliam, poslanec NR SR (2012-06-20):
Ďakujem pekne, ja už vlastne ani nemám čo povedať, lebo moji predrečníci faktickými poznámkami na kolegu Novotného povedali všetko. Ja len možno dve poznámky. Ja obdivujem ľudí, ktorí v priebehu pár mesiacov zásadne zmenia svoj názor na problematiku, za ktorú dvakrát hlasovali ako za dobré riešenie. Druhá poznámka. Pán kolega, keď nepoznáte problém sociálnych služieb, radšej sa k tomu nevyjadrujte, pretože vaším návrhom vnášate len chaos. Chaos, ktorý spočíva v tom, že už mnohé samosprávy všeobecné záväzné nariadenia k tomu zákonu, o ktorom ste vy dvakrát hlasovali, už prijali. A teraz čo budú mať? Návrh kolegu Blanára jasne hovorí, že to nebude platiť a bude čas, aby naša vláda pripravila komplexný zákon o sociálnych službách. Kdežto váš len odkladá a zneisťuje tak sociálne zariadenia, ako aj samosprávy. Takže ja viem, že chcete zmeniť ako nový podpredseda SDKÚ pohľad na vašu stranu, ale toto, toto naozaj nie je tá správna cesta. Ďakujem.
Zajac, Peter, poslanec NR SR (2011-04-01):
Vážený pán poslanec Kolesík, ja sa nechcem vyjadrovať k vecnej stránke vášho príspevku, ale k jednej vetičke, ktorú ste povedali tak nevdojak. Tá veta znela asi tak, že pani premiérka Radičová používa lož ako pracovnú metódu. V slovenskej politike má toto úslovie nejakú tradíciu a týka sa menovite Vladimíra Mečiara. Porovnanie Ivety Radičovej ako predsedníčky vlády s Vladimírom Mečiarom pokladám za absolútne nevhodné a neprimerané, a teda neviem, aká forma politickej kultúry má za týmto výrokom stáť, skôr si myslím, že za tým stojí vaša hlboká neznalosť a nejaká popletená rétorika. Ďakujem.
Bugár, Béla, podpredseda NR SR (2017-10-18):
Pani poslankyňa Zemanová, nech sa páči, máte slovo.
Paška, Pavol, predseda NR SR (2013-05-23):
Pán poslanec Kolesík.
Žiga, Peter, podpredseda NR SR (2024-06-20):
Ďalším vystupujúcim v rozprave je pán poslanec Grendel.
Lehotský, Tomáš, poslanec NR SR (2023-03-14):
Pán Mazurek ma nazval kreténom, to nie je osobná rovina pre vás? (Reakcie z pléna.) No vás. No vás. (Reakcie z pléna.)
Bugár, Béla, podpredseda NR SR (2017-09-13):
Pán kolega, tak ako som ja porušil rokovák, teraz ste porušili aj vy a musím vám povedať, že keby som bol tvrdší, tak by som vám povedal, čo všetko už v tejto Národnej rade ste povedali. Ja sa čudujem, že ministri, ktorých ste osočovali, ešte vás nenapadli. (Reakcia z pléna.) Ďalej, pán poslanec... (Ruch v sále.) Páni kolegovia! Pán poslanec Grendel, v rozprave nech sa páči.
Hrušovský, Pavol, predseda NR SR (2011-12-01):
Otváram rozpravu o tomto bode programu. Pán poslanec Beblavý. Končím možnosť ďalších prihlášok do rozpravy.
J. Tkáčová, poslankyňa: (2008-01-21):
Okrem toho ste hovorili vo svojom vystúpení o kooperatívnosti. Pamätám si, keď, bohužiaľ, umrel kolega z SMK a vy ste, opozícia, neumožnili sfunkčniť parlament, aby mohol zložiť poslanecký sľub nový poslanec. Ja skutočne toto nepovažujem za kooperatívnosť. Pre mňa to je arogancia, s ktorou ste sa drali k moci. Zabudli ste na to? Tak potom nám tu nerozprávajte o alzheimerovi.
Paška, Pavol, predseda NR SR (2013-11-27):
(Hlasovanie.) 143 prítomných, 63 za, 20 proti, 60 sa zdržalo. Tento návrh sme neschválili.
P. Paška, predseda NR SR: (2007-10-23):
(Hlasovanie). 136 prítomných, 89 za, 1 proti, 44 sa zdržalo, 2 nehlasovali. Tento bod sme schválili.
Žiga, Peter, podpredseda NR SR (2024-01-12):
Ďalšou v rozprave vystúpi pani poslankyňa Kolíková.
M. Hort, podpredseda NR SR: (2010-03-03):
S faktickými poznámkami sa nehlási na vystúpenie pani poslankyne nik, a preto dávam teraz slovo pánovi poslancovi Petrovi Markovičovi, ktorý je ďalším prihláseným do rozpravy ústne. Nech sa páči.